Diari Oficial de la Generalitat Valenciana


Sumari del DOGV 3055, del 12-08-1997 (1997/9244)

ACORD, d'11 de juny de 1997, de la Comissió Territorial d'Urbanisme de Castelló, relatiu a modificació puntual núm. 1 de les Normes Subsidiàries de Planejament del municipi de Jérica.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3055

Data del DOGV
:   12-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9244


Data del document
:   11-06-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD, d'11 de juny de 1997, de la Comissió Territorial d'Urbanisme de Castelló, relatiu a modificació puntual núm. 1 de les Normes Subsidiàries de Planejament del municipi de Jérica.  
La Comissió Territorial d'Urbanisme, en sessió d'11 de juny de 1997, va adoptar el següent acord:  
"Vist l'expedient de la referència 970323, del qual resulten rellevant els següents:  
Antecedents  
Primer  
El Plenari de l'Ajuntament, en la sessió del 27 de gener de 1997, va acordar aprovar inicialment el projecte, i sotmetre'l a exposició pública mitjançant edictes inserits en el Diari Oficial de la Generalitat Valenciana núm. 2.954, de data 18 de març de 1997, i el diari Mediterráneo de data 3 de febrer de 1997, període en què no es va produir cap al·legació. Posteriorment, en data 22 d'abril de 1997, el Plenari de l'Ajuntament va aprovar provisionalment el projecte, remetent-lo al Servei Territorial d'Urbanisme en data 7 de maig de 1997, als efectes de la seua aprovació definitiva, si cal.  
Segon  
La documentació aportada consisteix en memòria informativa i justificativa, plans d'informació i pla de detall expressiu de la modificació proposada.  
Tercer  
L'objecte de la modificació és adequar a la realitat existent amb anterioritat a l'aprovació definitiva de les normes subsidiàries de 13 de juny de 1996, els amples dels vials de l'àmbit entre l'avinguda de Castelló i la CN-340.  
D'aquesta manera, figura en el pla d'alineacions de les normes subsidiàries uns amples de vial de 7 metres, que per a adequar-se a la realitat existent s'han de canviar per 8 metres en el vial de direcció nord-sud i 5 metres en el vial perpendicular a aquest últim.  
En el document es justifica que els canvis introduïts no impliquen un augment de l'aprofitament lucratiu privat, al contrari, es dóna un augment del sòl de destinació pública en 29 mý.  
Fonaments de dret  
Primer  
La tramitació de la modificació ha estat correcta, de conformitat amb el que estableix l'article 38 i concordants de la Llei 6/1994, de 15 de novembre, Reguladora de l'Activitat Urbanística (a partir d'ara LRAU).  
Segon  
La documentació està completa, als efectes del compliment del que disposa l'article 27 de la LRAU.  
Tercer  
La modificació no planteja augments d'edificabilitat ni d'aprofitament lucratiu privat, per la qual cosa no s'han d'observar les exigències previstes en els articles 55.3 i 19 de la LRAU. Per altra part la modificació no planteja una diferent qualificació o ús urbanístic de les zones verdes o espais lliures, pel que tampoc requereix la concurrència de les especialitats procedimentals previstes en l'article 55.4 de la LRAU.  
Quart  
La modificació es redacta en compliment del que preveuen les disposicions legals urbanístiques aplicables, i des de l'exercici autonòmic de les comeses derivades de l'article 40 de la LRAU, no existeix cap obstacle per a l'aprovació definitiva de la modificació.  
Cinquè  
D'acord amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ que en el cas de municipis de menys de 50.000 habitants tindrà directament efectes de resolució executòria.  
En virtut d'això, la Comissió Territorial d'Urbanisme de Castelló, en sessió d'11 de juny de 1997, acorda aprovar definitivament la modificació puntual núm. 1 de les Normes Subsidiàries de Planejament del municipi de Jérica.  
Contra l'anterior acord que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici d'utilitzar qualsevol altra via de recurs que es considere procedent",  
Castelló, 11 de juny de 1997.- El secretari de la Comissió Territorial d'Urbanisme: Joaquín Llidó Silvestre.